ΑΝΑΖΗΤΗΣΗ ΣΥΝΕΡΓΑΣΙΑΣ ΜΕ ANIMATORS

 Είμαστε η Γαλάτεια και ο Στέφανος, τελειόφοιτοι του Τμήματος Κινηματογράφου Α.Π.Θ. Στο πλαίσιο μαθήματος παραγωγής μικρού μήκους ταινίας έχουμε ξεκινήσει να δουλεύουμε ένα project animation μικρού μήκους - και βρισκόμαστε σε αναζήτηση δημιουργικών ψυχών που να θέλουν να αναλάβουν την οπτικοποίηση της ιστορίας μας και να πειραματιστούν ελεύθερα μαζί μας πάνω σε αυτή!

Ψάχνουμε κάποια/ον που να ενδιαφέρεται να δουλέψει αφηρημένα με τη φόρμα: η όλη μας προσέγγισή μας στο οπτικό κομμάτι βασίζεται σε μια ιμπρεσιονιστική απόδοση της ιστορίας κυρίως μέσω των χρωμάτων, των υφών και της ρευστότητας/αποδόμησης των μορφών. Θα χαρούμε πολύ να συζητήσουμε και να μοιραστούμε τις ιδέες μας και την έως τώρα δουλειά μας, αλλά και να ακούσουμε νέες προτάσεις και ιδέες. Όποια/ος ενδιαφέρεται μπορεί να επικοινωνήσει μαζί μας το συντομότερο δυνατό στο μέιλ της ταινίας thelastfolksong@gmail.com.

Αισθανθείτε ελεύθερα να ρωτήσετε ό,τι θέλετε για την ταινία, οποιαδήποτε διευκρίνηση χρειάζεστε κ.λπ. Σας περιμένουμε!

Ευχαριστούμε εκ των προτέρων,

Γαλάτεια Κόνδη και Στέφανος Ευαγγελόπουλος.